Jordan Eberle

Jordan Leslie Eberle (s. 15. toukokuuta 1990 Regina, Saskatchewan) on kanadalainen jääkiekkoilija, joka pelaa NHL-seura Seattle Krakenissa. Hän toimii joukkueen kapteenina. Eberle on pelipaikaltaan oikea laitahyökkääjä. Oikealta laukovan Eberlen vahvuuksiin kuuluu maalintekotaito ja kiekonkäsittely. Hän on maailmanmestari vuodelta 2015.

Eberle on Edmonton Oilersin ensimmäisen kierroksen varaus vuodelta 2008.

Ura
Regina Kingsin kasvattama Eberle siirtyi Albertan paikallisesta juniorisarjasta AMHL:stä WHL-joukkue Regina Patsiin kaudeksi 2006–2007. Kaudella 2007–2008 hänet valittiin WHL:n itäisen konferenssin ensimmäiseen tähdistökentälliseen.Elite Prospects Edmonton Oilers varasi Eberlen ensimmäisellä kierroksella 22. pelaajana kesällä 2008. Kaudella 2009–2010 Eberle valittiin WHL:n (Four Broncos Trophy) ja koko CHL:n vuoden pelaajaksi. Hänet valittiin myös uudelleen WHL:n itäisen konferenssin ensimmäiseen tähdistökentälliseen. 

Maaliskuussa 2009 Eberle teki kolmivuotisen tulokassopimuksen Edmontonin kanssa.  Hän pelasi AHL-joukkue Springfield Falconsissa jo samana keväänä 27. maaliskuuta 2009. 29. maaliskuuta syntyi ensimmäinen maali.  Kaudella 2009–2010 Eberle pelasi vielä lähinnä WHL:ssä, mutta pelasi taas maaliskuussa 2010 AHL:ssä. Koska Eberle ei debytoinut NHL:ssä vielä kaudella 2009–2010, hänen tulokassopimuksensa kesti kevääseen 2013.

Kausi 2010–2011 oli Eberlen tulokaskausi NHL:ssä. Hän teki 69 runkosarjaottelussa tehot 18+25=43, jotka riittivät Oilersin sisäisen pistepörssin voittoon. Eberle teki NHL-uransa avausmaalin jo hänen uransa ja joukkueen kauden ensimmäisessä ottelussa 7. lokakuuta 2010 Calgary Flamesin Miikka Kiprusoffin taakse.

Maaliskuussa 2024 Eberle teki Krakenin kanssa kaksivuotisen ja yhteensä 9,5 miljoonan dollarin arvoisen jatkosopimuksen. https://www.sportsnet.ca/nhl/article/kraken-sign-jordan-eberle-to-two-year-9-5m-contract-extension/ Lokakuussa 2024 Kraken nimesi Eberlen joukkueen kapteeniksi.

Maajoukkue

Eberle oli voittamassa alle 20-vuotiaiden maailmanmestaruutta 2009. Vuonna 2010 hän voitti hopeaa,hänet  valittiin turnauksen parhaaksi hyökkääjäksi, arvokkaimmaksi pelaajaksi sekä tähdistökentälliseen. Eberle toimi kisoissa Kanadan varakapteenina. Hän pelasi myös alle 18-vuotiaiden MM-kilpailuissa 2008 voittaen kultaa. 

Eberle voitti miesten maailmanmestaruuden Tšekissä 2015. Hän pelasi miesten MM-kilpailuissa myös vuosina 2010 ja 2011. Vuoden 2010 turnauksessa hän ei aluksi mahtunut Kanadan kokoonpanoon, mutta sai peliaikaa Brad Smythin ja Steven Stamkosin loukkaannuttua alkulohkon peleissä. Eberle debytoi A-maajoukkueessa 14. toukokuuta 2010 pelatussa jatkolohkon ottelussa Norjaa vastaan. Hän teki debyyttiottelussaan sensaatiomaisesti tehot 1+3=4.

Muuta
Eberlen serkku Derek on pelannut AHL:ssä jääkiekkopuolustajana. Jordanin pikkuveli Dustin Eberle (s. 1992) pelaa SJHL-joukkue Melville Millionairesissa. 

Tilastot
 2005–2006  Calgary Buffaloes  AMHL  31  14  20  34  6  11  7  1  8  8 2006–2007  Regina Pats  WHL  66  28  27  55  32  6  2  5  7  2  2007–2008  Regina Pats  WHL  70  42  33  75  20  5  2  4  6  7  2008–2009  Regina Pats  WHL  61  35  39  74  20  –  –  –  –  –        JMM  6  6  7  13  2   Springfield Falcons  AHL  9  3  6  9  4  –  –  –  –  – 2009–2010  Regina Pats  WHL  57  50  56  106  32  –  –  –  –  –        JMM  6  8  5  13  4    Springfield Falcons  AHL  11  6  8  14  0  –  –  –  –  –        MM  4  1  3  4  0 2010–2011  Edmonton Oilers  NHL  69  18  25  43  22  –  –  –  –  –        MM  7  4  0  4  2 2011–2012  Edmonton Oilers  NHL  78  34  42  76  10  –  –  –  –  –         MM  8  4  4  8  0 2012–2013  Oklahoma City Barons  AHL  34  25  26  51  10  –  –  –  –  –    Edmonton Oilers  NHL  48  16  21  37  16  –  –  –  –  –         MM  8  0  5  5  2 2013–2014  Edmonton Oilers  NHL  80  28  37  65  18  –  –  –  –  –  2014–2015  Edmonton Oilers  NHL  81  24  39  63  24  –  –  –  –  –        MM  9  5  7  12  0 2015–2016  Edmonton Oilers  NHL  69  25  22  47  14  –  –  –  –  – 2016–2017  Edmonton Oilers  NHL  82  20  31  51  16  13  0  2  2  2 2017–2018  New York Islanders  NHL  81  25  34  59  21  –  –  –  –  –        MM  10  2  3  5  2 2018–2019  New York Islanders  NHL  78  19  18  37  17  8  4  5  9  2 2019–2020  New York Islanders  NHL  58  16  24  40  12  22  5  9  14  10 2020–2021  New York Islanders  NHL  55  16  17  33  16  19  4  7  11  4 2021–2022  Seattle Kraken  NHL  79  21  23  44  14  –  –  –  –  – 2022–2023  Seattle Kraken  NHL  82  20  43  63  34  14  6  5  11  6 2023–2024  Seattle Kraken  NHL  78  17  27  44  17  –  –  –  –  – 2024–2025  Seattle Kraken  NHL  42  9  17  26  14  –  –  –  –  – 15 kautta  yhteensä  NHL  1060  308  420  728  265  76  19  28  47  24

Lähteet

Viitteet

Luokka:Kanadalaiset jääkiekkoilijat
Luokka:Jääkiekon maailmanmestarit
Luokka:Edmonton Oilersin varaamat pelaajat
Luokka:Vuonna 1990 syntyneet
Luokka:Elävät henkilöt